Bredside

Bredside er et marineuttrykk fra seilskutetiden og betyr at alle kanonene på en skipsside ble fyrt av samtidig mot ett og samme mål.

Kanonene på et krigsskip var stasjonert på opp til tre dekk over hverandre, og kunne bare fyres av når de stakk ut fra hver sin kanonport. Det var begrenset hvor mye de kunne vendes på, så et skip måtte legge bredsiden til for å få kraft i kanonaden. Skytset besto av kuler av jern (eller sjeldnere av stein) eller kardesker (jernskrap) når avstanden var kort.

I tillegg var der ofte ekstra kanoner foran og akter som hadde større bevegelsesfrihet.

Å gi en motstander det glatte lag tilsvarer en bredside.

 Eksterne lenker 


Kategori:Sjøkrigføring
Kategori:Maritime ord og uttrykk